**Organizacija rada OŠ dr. Ivana Novaka Macinec (COVID-19 – mjere) u šk. god. 2020./21.**

**Tko može polaziti školu?**

* U pravilu u školi **mogu biti** **svi učenici svih razreda**.

**Tko ne može polaziti školu?**

* U školu **ne mogu ići** učenici ako su **zaraženi s COVID-19** ili ako im je **izrečenu mjera samoizolacije**.
* U školu **ne mogu ići** učenici koji imaju **simptome** COVID-19 (povišena temperatura, kašalj, poteškoće u disanju, poremećaj osjeta njuha i okusa)

**PROTOKOL DOLASKA, ULAZA I IZLAZA ZA UČENIKE**

Prije **svakog dolaska** u školu roditelji trebaju izmjeriti temperaturu učeniku (i druge simptome) (**ako** učenik **ima 370C ili više, učenik ne smije dolaziti u školu)**.

* Roditelji **ne ulaze u školsku zgradu**, iznimno uz dopuštenje učiteljice i uz anti-COVID mjere (dezinfekcija ruku i obuće, maska, mjerenje temperature).
* Roditelji mogu dovesti djecu **do ulaska u školsko dvorište**, iznimno **tijekom rujna roditelji 1-ih razreda mogu dovesti učenika do ulaza u zgradu**.
* Za učenike putnike organiziran je **prijevoz autobusom uz obavezu nošenja maski tijekom vožnje** i **dezinfekciju ruku na ulazu u autobus**.
* Učenici putnici **ulaze u školu** po dolasku autobusa **pojedinačno** (uz dezinfekciju ruku) i odlaze u svoju učionicu bez zadržavanja na hodnicima.
* Učenici iz Macinca dolaze u školu u definirano vrijeme i (uz dezinfekciju ruku) pojedinačno odlaze u učionicu bez zadržavanja na hodnicima.
* Učenike putnike pri dolasku u školu dočekuje učitelj i odvodi ih u zgradu uz obaveznu dezinfekciju ruku nakon čega učenici odlaze u svoje razrede
* Učenici prema rasporedu ulaze na **na dva ulaza** (ulaz 1: ulaze učenici čije su učionice na katu i učionice u prizemlju: učionica engleskog jezika, hrvatskog jezika 1, matematika 1; ulaz 2: ulaze učenici novog dijela škole i učionice tehničke kulture, tjelesnozdravtsvene kulture, vjeronauka i matematike 2)
* Učenici se **ne grupiraju** **prije ili nakon nastave** već drže socijalnu distancu (1,5m)
* Ulaskom u razred svaki učenik smješta se na svoje mjesto (sjedi sam u klupi udaljen od drugog učenika **1,5 m**).
* Učenici u PŠ G. Hrašćan dolaze **s razmakom i ulaze u zgradu (uz obaveznu dezinfekciju) i ulaze u svoje učionice**

**ORGANIZACIJA NASTAVE**

* Nastavni **sat će trajati 40 minuta** za sve učenike od 1.-8. razreda.
* Gdje je god moguće **predmeti će biti u blok-satovima** (da se smanji broj učitelja koji dnevno ulaze u razred).
* Učenici borave **stalno u istoj učionici** (osim satova informatike i tjelesne kulture i po potrebi satovi fizike, kemije i biologije).
* Školsko zvono će označavati početak i kraj nastave; učenici cijelo vrijeme borave u svojoj učionici
* Aktivnosti DOOP, DOOD i INA izvodit će se isključivo za svaki razred zasebno

**ORGANIZACIJA PODJELE UŽINE I KORIŠTENJA SANITARNIH ČVOROVA ZA UČENIKE**

* Prema kapacitetu blagovaonice, učenici s kata škole će dolaziti na užinu u blagovaonicu, dok će ostalima užina biti dostavljena u učionice
* Nakon užine učenici **vraćaju zdjelicu na stol** pred vratima (**pojedinačno**)
* Učenik može **otići na WC** kada **za to ima potrebu** u **bilo koje vrijeme**, ali samo po jedan učenik i nakon njegovog povratka može ići slijedeći.

**Kako će biti organizirane higijensko-zaštitne mjere u školi za učenike i učitelje?**

* **Svi učenici, učitelji i ostalo osoblje škole dužni su se pridržavati svih pravila jer u protivnom neće moći ući ni boraviti u prostoru škole!**
* **U** **učionici** učenici i učitelji **ne moraju imati maske**, ali moraju držati distancu (osim na satu informatike gdje nije moguće održavati potrebnu distancu).
* Učenici **putnici** moraju imati **masku** pri ulasku u autobus i **tijekom vožnje**, te **dezinficirati** **ruke** **na ulasku** u autobus.
* Svi učenici **prilikom ulaska u školsku zgradu** moraju **dezinficirati** **obuću** (sanitarna barijera), oprati **ruke** sapunom i tekućom vodom.
* Dezinfekcijski **sprejevi** će biti **na ulasku** u školu, svim **sanitarijama** i u **svakom razredu**.
* Učenicima **od 1. do 4. razreda** će dezinfekciju ruku **pri dolasku** u školu **obaviti učiteljice**, **učenici od 5. do 8. razreda dezinfekciju obavljaju sami.**
* Učenici će **dezinficirati ruke pri ulasku u školu, prije i poslije užine, nakon WC-a i pri odlasku doma**.
* Učenici trebaju imati sa sobom **svoju bočicu** za vodu da se izbjegne česta upotreba slavina za vodu za piće.
* Učenici **prilikom seljenja u drugi prostor** (učionica TZK-a ili informatika) po hodnicima **nose masku**.
* Učenici **RN** **trebaju u školu donositi papuče** koje će obuti u školi, a obuću u kojoj su došli staviti će u plastičnu vrećicu, zavezati i ponijeti sa sobom u učionicu.
* Učenici **PN** **trebaju u školu donositi papuče** koje će obuti u školi, a obuću u kojoj su došli staviti će u plastičnu vrećicu, zavezati i ponijeti sa sobom u učionicu.
* Ukoliko je učenik zaboravio papuče dežurni učitelj će mu dati nazuvke. (to se ne smije ponavljati jer će roditelj biti odgovoran)
* **Osnivač (županija) će osigurati besplatno svakom učeniku i učitelju dvije perive maske.**

**Protokol i obaveze učitelja, osoblja škole, učenika i roditelja.**

**Učitelji:**

* **Pridržavati se svih propisanih pravila i mjera;** prilikom kretanja hodnikom ili korištenja zajedničkih prostora (hodnika) učitelji trebaju imati masku.
* U učionici ne moraju imati masku ali mogu ukoliko to žele.
* Učitelji koji nastavu imaju od prvog sata u školu dolaze u 7 sati i dočekuju učenike putnike i ostale te ih uvode u zgradu prema već spomenutim uputama.
* Većini učenika tjelesna temperatura kontrolira se već prilikom ulaska u autobus, dok se ostalim učenicima prvi sat provjerava bilježnica sa evidencijom tjelesne temperature.
* U slučaju ne postojanja zapisa o temperaturi trebaju: izmjeriti temperaturu učeniku (**samo jednom**) te obavijestiti razrednika ili str. službu o tom.
* Ukoliko učenik ima upisano 370 ili više, ili se to utvrdi mjerenjem, učenika sprovesti u prostoriju za izolaciju i pozvati roditelja da dođe po učenika.
* Osigurati poštivanje socijalnog razmaka i pridržavanje propisanih pravila za učenike na svom satu te osigurati pojedinačni odlazak na WC.
* Tražiti od učenika da dezinficiraju ruke prije užine i nakon povratka s WC-a.
* Voditi brigu o redovitom prozračivanju učionica.
* Za vrijeme užine voditi brigu o preuzimanju porcija i povratu zdjelica na stol ispred razreda.
* Što je više moguće koristiti priliku za nastavu na otvorenom (vodeći računa o svim mjerama: distanca, higijena …)

**Kuhari:**

* U prostore kuhinje ne smije ući nitko osim osoblja kuhinje.
* Za vrijeme podjele hrane svi kuhari moraju imati maske, rukavice i kape.
* Kuhari donose hranu u porcijama za svakog učenika pred razrede prije odmora (ne u učionice), te pospremaju posuđe nakon završetka užine.
* Kuhari održavaju prostor kuhinje na način da ga učestalo provjetravaju i dezinficiraju.

**Spremači:**

* Za vrijeme rada svi spremači moraju imati maske i rukavice
* U svakoj smijeni će raditi jedna spremačica (traže se još dvije spremačice).
* Spremačice vode brigu da sanitarne barijere budu natopljene dezinficijensom prije svake smjene.
* Spremačice vode brigu da nakon početka smjene i nakon odmora dezinficiraju kvake, šaltere i pipe.
* Spremačice vode brigu da nakon svake smjene prozrače sve prostore škole i dezinficiraju prostor (klupe, hodnike i sanitarije).
* Spremačice vode brigu da nakon svakog sata TZK dezinficiraju učionicu za TZK.

**Učenici:**

* **Pridržavati se svih propisanih pravila i mjera.**
* Imati prilikom dolaska u **školu posebnu bilježnicu** u kojoj će biti **upisane temperature** za svaki dan **(bez toga neće moći ući u školu**).
* Ne smiju međusobno posuđivati pribor (olovke, gumice …).
* Višekratno tijekom boravka u školi prati ruke sapunom i dezinficirati.
* Držati distancu prema drugim učenicima i sjediti uvijek na istom mjestu.
* Obavijestiti učitelja ukoliko primijeti da mu nije dobro.

**Roditelji:**

* **Pridržavati se svih propisanih pravila i mjera.**
* Upoznati se s epidemiološkim mjerama i preporukama MZO-a.
* Osigurati učeniku **posebnu bilježnicu** u kojoj će biti **upisane temperature** za svaki dan **(bez toga neće moći ući u školu**).
* **Svaki dan izmjeriti učeniku temperaturu i upisati u bilježnicu** i voditi brigu da je učenik ima svakodnevno u školi
* U slučaju **poziva iz škole doći po dijete u najkraćem mogućem roku.**
* Ne dolaze u prostore škole osim u iznimnim situacijama (poziv iz škole, potrebna dokumentacija – uz prethodni telefonski dogovor).
* Odazivati se na roditeljske sastanke i primanja za roditelje na Teamsu (on-line).
* Poticati dijete na poštivanje epidemioloških mjera kako u školi tako i izvan škole.
* Izostanak djeteta iz škole zbog zdrav. razloga obavezno opravdati liječničkom ispričnicom i telefonskim putem kontaktirati razrednika.

**ORGANIZACIJA RADA U MATIČNOJ ŠKOLI dr. Ivana Novaka Macinec**

* **Prijepodnevna smjena**: Početak nastave (prvi tjedan): **7:30** **(učenici od 1. do 4. razreda)**

Vrijeme dolaska i ulaska u školu: **7:10 – 7:30**

Mjesto ulaska u školu: **ulaz 1 (**učenici čije su učionice na katu i učionice u prizemlju: učionica engleskog jezika, hrvatskog jezika 1, matematika 1)

**ulaz 2:** ulaze učenici novog dijela škole i učionice tehničke kulture, TZK-a, vjeronauka i matematike 2)

* **Poslijepodnevna smjena**: Početak nastave (prvi tjedan): **13:30 (učenici od 5. do 8. razreda)**

Vrijeme dolaska i ulaska u školu: **13:10 – 13:30**

Mjesto ulaska u školu: **ulaz 1 (**učenici čije su učionice na katu i učionice u prizemlju: učionica engleskog jezika, hrvatskog jezika 1, matematika 1)

**ulaz 2:** ulaze učenici novog dijela škole i učionice tehničke kulture, TZK-a, vjeronauka i matematike 2)

**Stalne učionice:** njemački – 1.A / 7.B

priroda – 1.B/7.C

povijest – 1.C/5.C

vjeronauk – 2.A/5.A

matematika 1 – 2.B/6.A

tehnička kultura – 2.C/8.B

matematika 2 – 2.D/8.C

engleski jezik – 3.A/6.C

hrvatski jezik 1 – 3.B/5.B

geografija – 4.A/6.B

kemija – 4.B/7.A

glazbena kultura – 4.C/8.D

hrvatski jezik (na katu) – 4.D/8.A

**ORGANIZACIJA U PŠ GORNJI HRAŠĆAN**

* **Prijepodnevna smjena**: Početak nastave (prvi tjedan): **7:45** **(učenici prvih i drugih razreda)**

Vrijeme dolaska i ulaska u školu: **7:20 – 7:45**

Mjesto ulaska u školu: **glavni ulaz**

* **Poslijepodnevna smjena**: Početak nastave (prvi tjedan): **13:40 (učenici trećih i četvrtih razreda)**

Vrijeme dolaska i ulaska u školu: **13:20 – 13:40**

Mjesto ulaska u školu: **glavni ulaz**

**ORGANIZACIJA RADA PREDŠKOLE**

* Broj polaznika predškole je 59 djece. Prvih 30 učenika biti će raspoređeno u četiri male grupe (dvije od 8 i dvije od 7 učenika), a drugih 29 učenika biti će također raspoređeno u četiri male skupine.
* Jedan tjedan skupina od 30 djece podijeljena u 4 skupine polazi program predškole u dvije smjene. Sljedeći tjedan preostalih 29 djece podijeljenih u 4 skupine polazi program predškole također u dvije smjene.
* Rad predškole trajat će 5 sunčanih sati.
* Grupe predškolaca vode odgojiteljice i učiteljice koje su dužne pridržavati se svih propisanih mjera kao i svi djelatnici škole.
* Na polaznike predškole također se odnose mjere propisane od strane HZJZ-a (korištenje WC-a, podjela užine, kretanje hodnicima).

Ravnateljica škole:

Božena Dogša